Ekhvan johtajaylilääkärin virkaan kymmenen hakijaa

Etelä-Karjalan hyvinvointialueen (Ekhva) johtajaylilääkäriksi haki 10 henkilöä. Haku päättyi sunnuntai-iltana.

-Kiitämme kaikkia virasta kiinnostuneita mielenkiinnosta meitä kohtaan. Tulemme valitsemaan lähiaikoina jatkoon eli haastatteluun ja henkilöarviointeihin pääsevät, terveydenhuollon toimialuejohtaja Eva Pihlamaa-Tuononen sanoo.

Kaikki hakijat aakkosjärjestyksessä:

Gauffin Jarno, fysiatrian erikoislääkäri

Jakobsson Maija, synnytys- ja naistentautiopin dosentti

Juntunen Katja, psykiatrian ja nuorisopsykiatrian erikoislääkäri

Juvila Kirsi, neurologian erikoislääkäri, LT

Launio Sara, terveydenhuollon erikoislääkäri

Linna Minna, neurologian erikoislääkäri, eMBA

Marttinen Maiju, terveydenhuollon erikoislääkäri, LT

Silventoinen Sari, naistentautien ja synnytysten erikoislääkäri, eMBA

Tervahauta Markku, terveydenhuollon erikoislääkäri, LT

Tusa Nina, yleislääketieteen erikoislääkäri, LT

Johtajaylilääkäri toimii hyvinvointialueen vastaavana lääkärinä ja osallistuu sekä hyvinvointialueen että sosiaali- ja terveydenhuollon palvelutuotannon toimialueiden johtoryhmien toimintaan. Virka on lakisääteinen.

Ekhvalla johtajaylilääkärin virkaa on hoitanut väliaikaisjärjestelyin Tuula Karhula keväästä 2024 asti edellisen viranhaltija siirryttyä toisen työnantajan palvelukseen. Karhula palaa omaan virkaansa hallintoylilääkäriksi.

Lisätietoja:

Eva Pihlamaa-Tuononen, terveydenhuollon toimialuejohtaja, puh. 040 194 3312, eva.pihlamaa-tuononen@ekhva.fi